《金钱花》
唐代·卢子发

轮廓休夸四字书，红窠写出对庭除。

时时买得佳人笑，本色金钱却不如。

作者简介：袁州宜春人，一作望蔡人，字子发。武宗会昌三年，进士状元及第。初为鄂岳卢商从事，其后江陵节度裴休、太原节度卢简求奏为门吏。后除著作郎，充集贤院直学士。懿宗咸通中，历歙、宣、池、吉四州刺史，卒。初李德裕谪袁州长史，殊遇肇。及德裕入相，肇绝无依附。有《文标集》。